 H

1

# РЕПУБЛИКА БЪЛГАРИЯ

Заместник-министър на земеделието и храните

…………………………

………………………… 2023 г.

|  |  |
| --- | --- |
| **ДО****МИНИСТЪРА НА ЗЕМЕДЕЛИЕТО И ХРАНИТЕ****Г-Н КИРИЛ ВЪТЕВ** | **ОДОБРИЛ,****МИНИСТЪР:****КИРИЛ ВЪТЕВ** |

**ДОКЛАД**

от Георги Тошев – заместник-министър на земеделието и храните

**Относно:** Проект на Правилник за изменение на Устройствения правилник на областните дирекции „Земеделие“

**УВАЖАЕМИ ГОСПОДИН МИНИСТЪР,**

На основание чл. 25, ал. 4 от Закона за администрацията, чл. 2, ал. 2 от Постановление № 265 на Министерския съвет от 10 ноември 2009 г. за приемане на Устройствен правилник на Министерството на земеделието и храните и създаване на областни дирекции „Земеделие”, внасям за одобряване проект на Правилник за изменение на Устройствения правилник на областните дирекции „Земеделие“ (обн., ДВ, бр. 7 от 2010 г.).

**Причини, които налагат приемането на акта**

С предложения проект в чл. 2, ал. 6, се отменя т. 3 от Устройствения правилник на областните дирекции „Земеделие“ и се актуализират текстове във връзка с Решение на Народното събрание от 06.06.2023 г. за приемане на структура на Министерския съвет на Република България (обн., ДВ, бр. 50 от 2023 г.) с което Министерството на земеделието е преобразувано в Министерство на земеделието и храните и Стратегическия план за развитие на земеделието и селските райони на Република България за периода 2023 – 2027 г.

С проекта се предвижда увеличаване числения състав на областните дирекции „Земеделие“ Русе и София град с по две щатни бройки и на Областна дирекция „Земеделие“ – Бургас с три щатни бройки. Необходимите седем щатни бройки за увеличаване числеността на посочените дирекции се осигуряват, като се намалява численият състав на областните дирекции „Земеделие“ Велико Търново, Плевен и Силистра с по една щатна бройка и на Благоевград и София област с по две щатни бройки.

**Цели**

Актуализиране на текстове в правилника в съответствие с действащата нормативна уредба в страната и оптимизиране числения състав на областните дирекции „Земеделие“.

**Финансови и други средства, необходими за прилагането на новата уредба**

Проектът не предвижда разходването на допълнителни средства от бюджета на Министерството на земеделието и храните.

За приемането на проекта на акт не са необходими допълнителни разходи/трансфери и други плащания по бюджета.

**Очаквани резултати от прилагането на акта**

Подобряване организацията на работата и осигуряване на необходимите служители за нормално протичане на работния процес в областните дирекции „Земеделие“.

**Анализ за съответствие с правото на Европейския съюз**

Проектът не съдържа разпоредби, транспониращи актове на Европейския съюз, поради което не е приложена таблица на съответствието с правото на Европейския съюз.

**Информация за проведените обществени консултации**

На основание чл. 26, ал. 3 и 4 от Закона за нормативните актове проектът на Правилник и проектът на доклад (мотиви) са публикувани за обществена консултация на интернет страницата на Министерството на земеделието и храните и на Портала за обществени консултации със срок за предложения и становища 30 дни.

Съгласно чл. 26, ал. 5 от Закона за нормативните актове справката за постъпилите предложения и становища, заедно с обосновка за неприетите предложения, е публикувана на интернет страницата на Министерство на земеделието и храните и на Портала за обществени консултации.

Проектът е съгласуван в съответствие с Правилата за изготвяне и съгласуване на проекти на актове в системата на Министерството на земеделието, храните и горите. Направените целесъобразни бележки и предложения са отразени.

**УВАЖАЕМИ ГОСПОДИН МИНИСТЪР,**

Във връзка с гореизложеното и на основание чл. 2, ал. 2 от Постановление
№ 265 на Министерския съвет от 10 ноември 2009 г. за приемане на Устройствен правилник на Министерството на земеделието и храните и създаване на областни дирекции „Земеделие”, предлагам да одобрите приложения проект на Правилник за изменение на Устройствения правилник на областните дирекции „Земеделие“.

|  |  |
| --- | --- |
| **Приложения:**  | 1. Правилник за изменение на Устройствения правилник на областните дирекции „Земеделие“;
2. Справка за отразяване на постъпилите становища;
3. Постъпили становища;
4. Справка за отразяване на постъпилите предложения и становища от проведената обществена консултация;
5. Предложения и становища, постъпили от проведената обществена консултация.
 |

С уважение,

**ГЕОРГИ ТОШЕВ**

*Заместник-министър на земеделието и храните*